***Obec Lednické Rovne v súlade s § 6 ods. 2 zákona č. 369/1990 Zb. o obecnom zriadení v znení neskorších predpisov, § 27 zákona Národnej rady Slovenskej republiky č. 137/2010 Z. z. o ovzduší v znení neskorších predpisov (ďalej len „zákon o ovzduší”) ako aj podľa § 6 ods. 5 zákona č. 401/1998 Z. z. o poplatkoch za znečisťovanie ovzdušia v znení neskorších predpisov, vydáva toto***

**V Š E O B E C N E   Z Á V Ä Z N É   N A R I A D E N I E**

**č. 3/2017**

***o poplatkoch za znečisťovanie ovzdušia malými zdrojmi znečisťovania ovzdušia na území obce Lednické Rovne***

**Čl. I**

**Úvodné ustanovenie**

  Toto Všeobecne záväzné nariadenie č. 3/2017 o poplatkoch za znečisťovanie ovzdušia malými zdrojmi znečisťovania ovzdušia na území obce Lednické Rovne (ďalej len „VZN“) upravuje náležitosti oznámenia podľa osobitného predpisu a ďalšie povinnosti vo veciach poplatku za znečisťovanie ovzdušia malým zdrojom znečisťovania ovzdušia (ďalej len „poplatok“) vrátane vyčlenenia malých zdrojov znečistenia ovzdušia, ktorým sa poplatok nebude vyrubovať a určuje výška poplatku.

**Čl. II**

**Základné pojmy**

1. Zdroj znečisťovania je presne špecifikovaný v § 3 zákona č. 137/2010 Z. z. o ovzduší. Malé zdroje znečisťovania ovzdušia (ďalej len „MZZO”) sú ostatné technologické celky nepatriace do kategórie veľkých zdrojov a stredných zdrojov, plochy, na ktorých vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov a stavby, zariadenia a činnosti znečisťujúce ovzdušie, ak nie sú súčasťou veľkého alebo stredného zdroja.
2. Poplatok za znečisťovanie ovzdušia platia právnické a fyzické osoby oprávnené na podnikanie, ktoré prevádzkujú MZZO, za podmienok ustanovených v zákone.
3. Ročný poplatok prevádzkovateľa malého zdroja pozostáva zo súčtu poplatkov za všetky ním prevádzkované malé zdroje znečisťovania ovzdušia v jednej obci.
4. O poplatku právnickej osoby a fyzickej osoby oprávnenej na podnikanie, ktorá prevádzkuje malý zdroj znečisťovania ovzdušia (ďalej len „prevádzkovateľ malého zdroja“), rozhoduje v prenesenom výkone štátnej správy obec.

**Čl. III**

**Povinnosti prevádzkovateľov malého zdroja znečisťovania ovzdušia**

1. Prevádzkovatelia malého zdroja znečisťovania ovzdušia sú povinní:

a) oznámiť každoročne do 15. februára príslušného kalendárneho roka Obci Lednické Rovne za každý malý zdroj znečisťovania ovzdušia spotrebu palív a surovín, z ktorých znečisťujúce látky vznikajú, a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok, najmä o druhu a kvalitatívnych ukazovateľoch palív a surovín, počte prevádzkových hodín malého zdroja znečisťovania ovzdušia a o druhu a účinnosti odlučovacích zariadení (vzor oznámenia je uvedený v prílohe tohto nariadenia),

b) platiť poplatok za znečisťovanie ovzdušia (ďalej len „poplatok”) v súlade s rozhodnutím Obce Lednické Rovne,

c) oznámiť Obci Lednické Rovne zánik, resp. zmenu prevádzkovateľa MZZO do 15 dní odo dňa zániku, resp. zmeny a zároveň oznámiť údaje potrebné pre výpočet poplatku za obdobie príslušného roka, v ktorom MZZO prevádzkoval.

2. Od povinností uvedených v bode 1. písm. a) a b) tohto článku tohto VZN sú oslobodené:

a) malé zdroje znečisťovania ovzdušia, ktoré prevádzkujú fyzické osoby v rodinných a bytových domoch, pokiaľ nie sú používané na výkon podnikateľskej činnosti,

b) prevádzkovatelia zariadení MZZO vo vlastníctve Obce Lednické Rovne.

3. Poplatková povinnosť nevzniká, ak výška ročného poplatku je menej ako 5,00 Eur.

**Čl. IV**

**Výška poplatku**

1. Poplatok prevádzkovateľa malého zdroja sa pre každý zdroj určuje na kalendárny rok paušálnou sumou do výšky 663,87 EUR na základe údajov oznámených podľa čl. 3 ods. 1 písm. a) úmerne k množstvu a škodlivosti vypustených znečisťujúcich látok alebo k spotrebe palív a surovín, z ktorých znečisťujúce látky vznikajú.
2. Obec preskúma údaje uvedené v oznámení a vydáva rozhodnutie, v ktorom určí ročný poplatok prevádzkovateľa MZZO za predchádzajúci rok a ďalšie podmienky týkajúce sa poplatkovej povinnosti MZZO.
3. Technologické celky obsahujúce stacionárne zariadenia na spaľovanie palív s nainštalovaným súhrnným menovitým tepelným príkonom nižším ako 0,3 MW a stacionárne piestové spaľovacie motory s inštalovaným súhrnným menovitým tepelným príkonom nižším ako 0,3 MW:

|  |  |
| --- | --- |
| **Spotreba za rok**  | **Poplatok/rok** |
|   Zemný plyn (m3/rok)   | do 9999 m3/rok |  7,00 € |
| od 10 000 do 19 999 m3/rok |  10,00 € |
| od 20 000 do 59 999 m3/rok |  15,00 € |
| nad 60 000 m3/rok |  20,00 € |

|  |  |
| --- | --- |
| **Spotreba spáleného paliva za rok**  | **Poplatok  t/rok:** |
| Hnedé uhlie  | 8,00 € |
| Čierne uhlie   | 7,00 € |
| Koks  | 7,00 € |
| Drevo a drevené brikety, biomasa | 5,00 € |
|  Vykurovací olej | 7,00 € |
| Nafta | 7,00 € |
| Spoplatňuje sa každá aj začatá tona paliva. |

|  |  |
| --- | --- |
| **Chov hospodárskych zvierat s projektovaným počtom chovných miest:** | **Poplatok/rok** |
| ošípanéprasnicehydinahovädzí dobytokovcekonekožušinové a iné obdobné úžitkové zvieratá  | 0,60 €/kus1,70 €/kus0,07 €/kus1,50 €/kus0,17 €/kus0,10 €/kus0,13 €/kus |
| Minimálny výška poplatku za zdroj znečistenia je 5,00 €, ak určená výška poplatku nedosiahne 5,00 € |  |

|  |  |
| --- | --- |
| **Ostatné technologické celky** |  |
| Potravinárska malovýroba*(napr. pekárne, udiarne, porážkarne, mlyny, sušiarne)*  | 20,00 € |
| Kompostáreň *(spracovanie biologického odpadu)* | 20,00 € |
| Skládky palív, surovín, produktov a odpadov Do 500 m2 plochyNad 500 m2 plochy | 35,00 €50,00 € |
| Skládky stavebného materiáluDo 500 m2 plochyNad 500 m2 plochy |  25,00 €45,00 € |
| Priemyselné spracovanie drevaDo 500 m3 drevaNad 500 m3 dreva |  15,00 €30,00 € |
| Lakovne, opravy náterov, prestriekavanie automobilov, nanášanie náterov |   20,00 € |
| Čerpacia stanica PHM s obratom do 100 m3 |   15,00 € |
| Priemyselná malovýroba*(napr. výroba betónu, malty a iných stavebných materiálov...)* |    15,00 € |

Ostatné malé zdroje, pre ktoré nie je možné určiť poplatok podľa vyššie uvedeného sadzobníka poplatkov, výška poplatku sa určí individuálne podľa druhu danej technológie a vplyvu na znečisťovanie ovzdušia, a to paušálnou sumou do 663,87 € pre každý zdroj na kalendárny rok podľa 8) § 3 ods. 2 zákona národnej rady Slovenskej republiky č. 401/1998 Z. z. o poplatkoch za znečisťovanie ovzdušia v znení neskorších predpisov.

**Čl. V**

**Vyrubenie poplatku**

1. Poplatok sa vyrubuje rozhodnutím, v ktorom sa určí výšku poplatku za príslušný kalendárny rok, výšku a termíny splátok poplatku a ďalšie podmienky týkajúce sa poplatkovej povinnosti prevádzkovateľa MZZO.
2. Na konanie vo veci určenia výšky poplatku sa vzťahuje osobitný predpis.
3. Poplatok je príjmom rozpočtu Obce Lednické Rovne.

**Čl. VI**

**Sankcie**

1. Za nesplnenie si oznamovacej povinnosti a povinnosti určenej vo vydanom rozhodnutí o poplatkoch, uloží správca poplatku prevádzkovateľovi pokutu do 663,87 eur.
2. Sankcie podľa odseku 1 možno uložiť do jedného roka odo dňa, keď sa správca poplatku o porušení povinnosti dozvedel, najneskoršie do 3 rokov odo dňa, keď k porušeniu týchto povinností došlo.
3. Pokuty sú príjmom rozpočtu Obce Lednické Rovne.

**Čl. VII**

**Kontrola**

1. Kontrolu dodržiavania povinnosti prevádzkovateľov malých zdrojov znečisťovania a

ostatných ustanovení tohto VZN sú starostom obce poverení:

a) pracovníci Obecného úradu v Lednických Rovniach,

b) iné osoby, ak ich tým starosta obce písomne poverí.

**Čl. VIII**

**Záverečné ustanovenie**

1. Návrh VZN č. 3/2017 bol zverejnený na úradnej tabuli v obci a na internetovej stránke obce na dobu 15 dní.
2. VZN č. 3/2017 schválilo Obecné zastupiteľstvo v Lednických Rovniach, dňa ..................., uznesením číslo ............. .
3. Schválené VZN č. 3/2017 bolo vyhlásené na úradnej tabuli v obci a na internetovej stránke obce na dobu 15 dní.
4. VZN č. 3/2017 nadobúda účinnosť dňa ...............
5. VZN č. 3/2017 je prístupné na Obecnom úrade v Lednických Rovniach v kancelárii č. 11 a zverejnené na internetovej stránke obce.

Podpísal dňa: ...........................

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. Marian Horečný**

starosta obce

**Príloha č. 1 k VZN č. 3/2017**

**O z n á m e n i e**

**Údajov potrebných pre určenie výšky poplatku za znečisťovanie ovzdušia na rok ................ (podľa skutočnosti predchádzajúceho roka)**

**Prevádzkovateľ malého zdroja do 15. 2. kalendárneho roka tieto údaje potrebné pre určenie výšky poplatku:**

1. **Všeobecné údaje**

|  |
| --- |
| Adresa zdroja:  |
| Prevádzkovateľ zdroja:  |
| Identifikácia (IČO, fyzická osoba, právnická osoba):  |
| Dátum zahájenia prevádzky:  |
| Názov technológie, výroby:   |

1. **Údaje o stacionárnych spaľovacích zariadeniach**

|  |
| --- |
| Typ kotla:  |
| Druh paliva:  |
| Výkon:  |
| Spotreba paliva :  |

**III. Údaje o technologických zariadeniach, celkoch**

|  |  |  |
| --- | --- | --- |
| Výroba | Druh paliva | Kapacita výroby t/rok |
|    |   |   |

1. **Chov hospodárskych zvierat s projektovaným počtom chovných miest:**

|  |  |
| --- | --- |
| Druh chovaných hospodárskych zvierat |  Počet |
|   |   |

1. **Údaje o skládke odpadov a surovín**

|  |
| --- |
|  Prevádzková plocha v m2:   |
| Druh vykonávanej činnosti:    |
| Druh manipulovateľnej, skladovanej látky:   |
| Veľkosť manipulačnej plochy:   |
| Množstvo látky v m3:  |
| Odlučovacie zariadenia:  |
| Počet výduchov:  |
| Poznámka:    |

*Oznamovateľ predkladá k Oznámeniu údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok*

Oznámenie vypracoval: ..................................................................... Podpis: ........................................

E-mail/Telefón: ..............................................................................................................................................

Dňa: .......................................

Podpis a pečiatka oznamovateľa: